STAR แรงต่อเนื่อง! หลังโดนแบ็กดอร์หันทำธุรกิจใหม่
STAR แรงต่อเนื่อง! หลังโดนแบ็กดอร์หันทำธุรกิจใหม่ ล่าสุด ณ เวลา 12.19 น. อยู่ที่ระดับ 7.90 บาท บวก 0.85 บาท หรือ 12.06% สูงสุด 8.35 บาท ต่ำสุด 7.60 บาท ด้วยมูลค่าซื้อขาย 68.73 ล้านบาท 
13 ก.ค. 2559

ผู้สื่อข่าวรายงานว่าราคาหุ้นบริษัท สตาร์ ซานิทารีแวร์ จำกัด (มหาชน) หรือ STAR ณ เวลา 12.19 น. อยู่ที่ระดับ 7.90 บาท บวก 0.85 บาท หรือ 12.06% สูงสุด 8.35 บาท ต่ำสุด 7.60 บาท ด้วยมูลค่าซื้อขาย 68.73 ล้านบาท ขณะที่ดัชนีตลาดหุ้นไทยโดยรวมบวก 0.35%

โดยราคา STAR ปรับตัวแรงขึ้นต่อเนื่องเป็นวันที่ 2 หลังโดน “ไทยฟิวเจอร์ เอ็นเนอร์ยี โฮลดิ้ง” เจ้าของโซลาร์ฟาร์มพื้นที่ 300 ไร่ เทกโอเวอร์-แบ็กดอร์แลกหุ้น 1,750 ล้านหุ้น เข้าถือหุ้น 91.18% เล็งทำเทนเดอร์ STAR ในราคาแลกหุ้น 1.30 บาท คาดดำเนินการแล้วเสร็จ Q4 เตรียมชงผู้ถือหุ้นอนุมัติ 21 ต.ค. 59 
ทั้งนี้การเข้ามาแบ็กดอร์ดังกล่าว ผลประโยชน์ที่คาดว่าจะได้รับ คือการลงทุนขยายธุรกิจด้านพลังงาน ซึ่งเป็นการลงทุนในอุตสาหกรรมที่แตกต่างจากธุรกิจหลักที่บริษัทดำเนินงานอยู่ จึงทำให้ช่วยลดความเสี่ยงจากการพึ่งพิงธุรกิจหลักเพียงอย่างเดียว ซึ่งที่ผ่านมาบริษัทมีผลการดำเนินงานขาดทุนต่อเนื่องติดต่อกันหลายปี
ดังนั้น การลงทุนในธุรกิจผลิตและจำหน่ายไฟฟ้าพลังงานแสงอาทิตย์จะเป็นการช่วยสร้างรายได้ให้กับบริษัทแบบต่อเนื่องเป็นระยะเวลา 25 ปี จะส่งผลต่อการเพิ่มมูลค่าให้แก่ บริษัททั้งด้านการเติบโตของรายได้ และกำไรที่มั่นคง